Budyšin. Dobrej lěće po tym zo běchu staru suknjernju potorhali, su pod Budyskej Starej wodarnju wšitke dźěła zakónčene. Areal nima nětko jenož spodobny napohlad, ale přeproša ze swojimi ławkami a druhimi móžnosćemi k posydnjenju. Nimo toho je tam nowe parkowanišćo nastało. Wutoru, 6. septembra, w 14 hodź. chce twarska měšćanostka Juliane Naumann (njestronjanka) nowowuhotowany teren oficialnje přepodać.
Znamki a druhe wěcy měnjeć
Budyšin. Zběrarjo listowych znamkow, pohladnicow a podobnych wěcow njech njeskomdźa přichodny měnjenski dźeń Budyskeho filatelistiskeho towarstwa zajutřišim, 4. septembra, wot 9 do 12 hodź. na Budyskim pósće. Dźěći a młodostni móža samo někotružkuli žadnostku darmotnje dóstać.
W prazwěrjencu sportować
Mały Wjelkow. Wosebitej sportowej dnjej přewjedu jutře a njedźelu w Małowjelkowskim prazwěrjencu. Budyski sportowy zwjazk budźe tam ze swojim mobilom z hosćom. Młodźi kaž tež starši wopytowarjo móža retomas sportowych nastrojow darmotnje wužiwać a swoju wušiknosć přepruwować.
Wo stawizničkach eksponatow
szl_Latn ces_Latn szl_Latn pol_Latn szl_Latn ewe_Latn